每一日，撒哈拉沙漠嘅沙溫度
可高達攝氏80度
沙漠幅員約九百萬平方公里
如此廣闊嘅沙漠
每年吸收來自太陽嘅能量
高達約二千二百萬太瓦時
係人類每年能源消耗量
總和嘅一百倍
我哋可唔可以通過
喺沙漠鋪滿太陽能板
嚟解決能源問題呢？
光子接觸太陽能板
且能量夠強嘅時候
就會拆散電子間嘅化學鍵
令電子變得不穩定
當電子開始恢復平穩
就會產生電力
不過，發電嘅能力係有限嘅
太陽能板只會對
特定波長嘅光有反應
超過一半嘅陽光
未能轉化為電能
就算適合嘅光子
未碰到電子之前
就已經被反彈走了
好彩，聰明嘅科學家、工程師
加上政府不斷嘅資金支持
太陽能板嘅產電效能
有增無減
太陽能板表面有
防反射塗層、紋理
增加光子接觸電子的機會
依啲技術大大提高咗
太陽能板嘅商業效益
實驗中嘅太陽能板效能
從百分之十幾到百分之二十五
提升至百分之四十七
而且，太陽能已經比十年前
平咗百分之八十九
有咁嘅成績，亦有賴其他科技
嘅環球供應鏈都開始應用
相同嘅物料
種種因素令太陽能
成為地球上最便宜嘅電力
多個國家，包括印度、中國
埃及同美國
都已經喺境內沙漠地區
建設太陽能板
依啲巨型太陽能發電站
佔地 15 至 56 平方公里
只要太陽喺天上高高掛起
依啲發電站就可以生產電力
供給當地成千上萬嘅居民使用
但依啲發電站
溫度亦極高
未能被光伏電池
轉化或反射嘅陽光
變成熱能被吸收
降低太陽能板嘅效能
眾多發電站嘅冷卻系統
譬如風扇同流水
需要消耗大量能源去運作
以維持最佳溫度
就算有冷卻系統
相比喺一般荒地
沙漠嘅太陽能板
要承受更高溫度
雖然依個問題暫時未對
太陽能發電站造成影響
但如果我哋嘗試
攞太陽能板覆蓋撒哈拉
就有可能會對呢個地區嘅氣候
造成重大影響
建造太陽能發電站
已經擾亂當地生態
如此龐大嘅太陽能發電站
一定會大規模改變
整個沙漠嘅地貌
好彩，太陽能板
唔係唯一嘅選擇
世界最大嘅幾個太陽能發電站
正喺度嘗試一個新方法
巨型鏡子
摩洛哥嘅瓦爾扎扎特太陽能發電站
建成後將會覆蓋撒哈拉
約三十平方公里
係個聚光太陽能熱發電站
設計透過反射光到接收塔
接受塔再將光能轉化為熱能
嚟生產電力
雖然鏡子會產生危險高溫
對當地野生動物仍有影響
但對地貌嘅影響小滴
加上物料需時冷卻
所以就算喺太陽落山之後
發電站都仲可以繼續發電
無論係太陽能板
定係鏡子
工業太陽能發電站
通常都好容易同已有發電設施接軌
但要超越本來能源網
將電力傳遞到更遠，就困難得多
有啲國家正想辦法
將本土能源網接通世界
有好多發電站
將能源儲存喺巨型電池中
或者將電力
變成清潔氣體能源備用
但因價格高、效益低
技術仲未能獨擔大旗
更差嘅係，工業用再生能源
其實同化石燃料
有共同嘅問題
兩種能源都太依賴破壞性採掘
以及造成全球碳排放連鎖反應
好彩嘅係，太陽能喺規模大小上
很有彈性
從工業用太陽能農場
到同獨棟大廈、農業社區供電嘅小型裝置
依啲設施可提供能源
或者同電網外嘅設施被動發電
亦由於太陽能板組成部件簡單
安裝速度快
更新都相對容易
事實上，正係太陽能板嘅高度彈性
令佢喺近十年變得
咁平、咁普遍
所以如果我哋要追上人類
日益增長嘅能源需求
太陽能板無論大細
都一樣咁重要